text: Litauisk flyselskab, der flyver til Billund, konkurs
  22 maj 2015 kl. 18.29
  Flyselskabet Air Lituanica indstiller alle flyvninger fra lørdag. Inklusiv ugentlige afgange til og fra Billund Lufthavn.
  Flyselskabet, som ejes af byen Vilnius, er gået konkurs. Derfor blev der fredag fløjet for sidste gang til from Amsterdam, Paris og Tallinn.
  Der har været ført forhandlinger om at undgå konkursen, men det er ikke lykkedes.
  Air Lithuanica har solgt billetter til den kommende sommer for 2,2 millioner euro. Der er truffet aftale om, at AirBaltic overtager passagererne, som skulle flyve i de næste otte dage. Bl.a. til og fra Billund.
  En investor kunne måske have reddet Air Lithuanica, skriver selskabet i en meddelelse. Men det lykkedes ikke. Og konkursen er en alvorlig påmindelse til flyselskaber i alle tre baltiske lande, noteres det.
  